สอบถามหน่อยค่า อยากทราบว่า วันแรกที่มีเพศสัมพันธ์(ประมาณบ่าย2) แตกใน ประมาณ2-3ครั้ง และกินยาคุม(ชนิด1เม็ด) ในเวลาเที่ยงคืน ต่อมามีเพศสัมพันธ์แบบแตกในอีกในวันถัดมา (หลายครั้ง) และวันนี้ (2-3 ครั้ง) แตกในทุกรอบ อยากทราบว่า กินยาฉุกเฉินไปแล้วในวันแรก มีโอกาสจะตั้งท้องไหมคะ มียาตัวไหนแนะนำอีกคะกังวล กลัวท้องมากๆค่ะ
สวัสดีค่ะ หากมีเพศสัมพันธ์เวลาประมาณ 14.00 น. แล้วได้ทานยาคุมฉุกเฉินชนิด 1 เม็ด เวลา 24.00 น. ยาคุมฉุกเฉินก็จะช่วยป้องกันการตั้งครรภ์ได้ประมาณ 95% สำหรับในวันต่อมา หากได้มีเพศสัมพันธ์อีก ซึ่งหากเกิน 12 ชั่วโมงนับจากที่ได้ทานยาคุมฉุกเฉินไปแล้ว ยาก็จะหมดฤทธิ์ในการป้องกันการตั้งครรภ์ไปแล้ว ดังนั้น ก็ควรต้องทานยาคุมฉุกเฉินไปอีกค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95% ทั้งนี้ แนะนำควรเริ่มทานยาคุมกำเนิดไปเลย แต่ในช่วง 7 วันแรกที่ทานยา ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ก่อนค่ะ และเมื่อทานยาคุมจนหมดแล้ว ควรจะมีประจำเดือนมา หากไม่มีมา ก็ควรตรวจหาการตั้งครรภ์ดูด้วยค่ะ